Black-ház

*Ez a szócikk a **Black családról** szól. A Grimmauld téri családi rezidencia cikkéhez kattints **ide**.*

## A nemes és nagy múltú Black-ház

### Fontosabb személyek

* Phineas Nigellus Black
* III. Sirius Black
* II. Regulus Black

### Rokonság

* Blishwick család
* Bulstrode család
* Burke család
* Denem család
* Flint család
* Gamp család
* Gomold-ház
* Hitchens család
* Krak család
* Kupor család
* Lestrange család
* Longbottom család
* Lupin család
* Macmillan család
* Malfoy család
* Max család
* Potter család
* Prewett család
* Rosier család
* Tonks család
* Tripe család
* Weasley család
* Yaxley család

### Ház

* Mardekár
* Griffendél

> *„Toujours Pur”*
>
> A család mottója. Jelentése: *Mindig tiszta.*

**A nemes és nagy múltú Black-ház** Nagy-Britannia egyik legnagyobb, legrégibb és leggazdagabb varázslócsaládja, a Szent Huszonnyolcak egyike. A Black-ház kiterjedtségét és befolyását jól mutatja, hogy a szigetország legtöbb máguscsaládjával rokonságban állt, a legfontosabbak ezek közül: a Malfoy, a Lestrange és a Weasley család. A Black család tagjai jellemzően Roxfort Boszorkány- és Varázslóképző Szakiskola növendékei és a Mardekár-ház tagjai voltak.

A család fő ágának rezidenciája a londoni Grimmauld tér 12. szám alatt található. A többemeletes, hajdan illusztris épület szalonjában kapott helyet a Black-falikárpit, amely a família hatalmas, középkorig visszanyúló családfáját ábrázolja.

A 20. század végére a család (III. Sirius Black elhunytával) fiágon kihalt. A család nőági leszármazottai a Malfoy, a Potter, a Weasley család, illetve Edward Lupin révén továbbra is élnek.

## Családtörténet

### Korai történet

> *„Miért mentem el itthonról? Mert gyűlöltem az egész társaságot: a vértisztasági mániájukba belebolondult szüleimet, akik meg voltak győződve róla, hogy minden Black olyan, mintha legalábbis király lenne...”*
>
> Sirius Black véleménye családjáról

A Black-család a középkorig vezette vissza eredetét. A Blackek többsége igen görcsösen ragaszkodott a vértisztaság eszméjéhez, ezt jelképezte francia nyelvű jelmondatuk is: *Toujours Pur.* Előbbiekből következően a leszármazottak leginkább nagy presztízsű, régi varázslócsaládokba igyekeztek beházasodni, míg a muglikat, és a mugliivadékokat megvetették, a mugli családokba beházasodó varázslókat pedig vérárulónak bélyegezték meg.

A 1900-as évek második felében a egyes családtagok (főként Orion és Walburga Black) előszeretettel kérkedtek azzal, hogy felmenőik között kizárólag aranyvérű boszorkányok és varázslók találhatók, ám Sirius Black véleménye szerint a 20. századra ilyen máguscsaládok már nem léteztek, felmenői egyszerűen meghamisították a család történetét azzal, hogy utólag eltüntették a muglikat és kvibliket a családfáról.

### A család közelmúltbeli története

Az aranyvérű felsőbbrendűségről vallott nézeteikből következően a család több tagja is tevékenyen, vagy hallgatólagosan támogatta Voldemortot az első, később pedig a második varázslóháború során. Az előbbiek között említhető Bellatrix Lestrange vagy Regulus Arcturus Black, akik beálltak a Sötét Nagyúr Halálfalói közé. Míg az utóbbiak közé tartozott Orion és Walburga Black, akik ugyan nem álltak ki aktívan Voldemort mellett, de egyetértettek törekvésével, a varázsvilág mugliivadékoktól való „megtisztításával” és a muglik feletti varázslóuralom létrehozásával. A Sötét Nagyúr hatalmának és kegyetlenségének megismerése után viszont a fanatikus Bellatrixet leszámítva, a korábban lojális családtagok egy része is igyekezett kihátrálni Voldemort mögül (például Regulus Arcturus Black).

A Black-ház néhány tagja azonban a család hagyományos értékeitől egészen eltérő nézeteket vallott. Sirius Black például csatlakozott A Főnix Rendjéhez, akárcsak Andromeda Tonks (Sirius unokanővére) és lánya, Nymphadora Tonks. A varázslóháborúk során a szembenálló családtagok többször is összecsaptak egymással (a Rejtély- és Misztériumügyi Főosztályon vívott csatában, illetve a roxforti csatában), tragikus módon Sirius és Tonks életét is rokonuk, Bellatrix Lestrange oltotta ki.

A gyermektelen Sirius 1996-ban bekövetkezett halálával a Black-ház több évszázad után fiágon kihalt. A családnak ugyanakkor a leányágak révén nagyobb számban maradtak leszármazottai: Sirius unokatestvérei, Andromeda Tonks, Bellatrix Lestrange és Narcissa Malfoy mind rendelkeztek gyermekekkel. A Blackek emellett távoli rokonságban álltak a Burke, a Longbottom, a Potter és a Weasley családdal.

## Ismert családtagok

### Főbb családtagok

Alexia Walkin BlackAlphard BlackAndromeda Tonks (született: Black)I. Arcturus BlackII. Arcturus BlackIII. Arcturus BlackBellatrix Lestrange (született: Black)Belvina Burke (született: Black)Callidora Longbottom (született: Black)Cassiopeia BlackCedrella Weasley (született: Black)Charis Kupor (született: Black)I. Cygnus BlackII. Cygnus BlackIII. Cygnus BlackDorea Potter (született: Black)Eduardus Limette BlackElladora BlackHesper BlackIola Hitchens (született: Black)Licorus BlackLucretia Prewett (született: Black)Lycoris BlackMarius BlackMisapinoa Blishwick (született: Black)Narcissa Malfoy (született: Black)Orion BlackPhineas Nigellus BlackPhineas BlackPollux BlackPhoebe BlackI. Regulus BlackII. Regulus BlackI. Sirius BlackII. Sirius BlackIII. Sirius BlackWalburga Black
### Házassággal szerzett rokonok

* Caspar Kupor — Charis Kupor (szül. Black) férje
* Charlus Potter — Dorea Potter (szül. Black) férje
* Druella Rosier — III. Cygnus Black felesége
* Ella Max — I. Cygnus Black felesége
* Harfang Longbottom — Callidora Longbottom (szül. Black) férje
* Herbert Burke — Belvina Burke (szül. Black) férje
* Hesper Gamp — II. Sirius Black felesége
* Ignatius Prewett — Lucretia Prewett (szül. Black) férje
* Irma Krak — Pollux Black felesége
* Lucius Malfoy — Narcissa Malfoy (szül. Black) férje
* Lysandra Yaxley — II. Arcturus Black felesége
* Magenta Tripe — Licorus Black felesége
* Melania Macmillan — III. Arcturus Black felesége
* Rodolphus Lestrange — Bellatrix Lestrange (szül. Black) férje
* Septimus Weasley — Cedrella Weasley (szül. Black) férje
* Ted Tonks — Andromeda Tonks (szül. Black) férje
* Ursula Flint — Phineas Nigellus Black felesége
* Violetta Bulstrode — II. Cygnus Black felesége

## A Black-családfa

> *„En stirps nobilis et gens antiquissima Black.”*
>
> Latin felirat a Black-falikárpiton

## Etimológia

### A családnév

A Black jelentése fekete, amely színt a hagyományosan a sötétséggel, a fény hiányával hozzák összefüggésbe. A nyugati kultúrában a feketét általában a gonosszal és a boszorkánysággal, de a presztízzsel és a választékossággal is szokás összekötni. Más kultúrákban a fekete szín az élet és a gazdaság szimbóluma is lehetet. Az ókori Kínában a fekete szín a vizet jelképezhette. Az angol heraldikában a fekete szín a sötétséget és az ignoranciát szimbolizálja, amely összeköthető a Black család előítéletes természetével.

Az angol black szó, az óangol blœc, szóból ered, ami szintén feketét ("black"), vagy blac-et, azaz sápadtat jelent. A sápadtság a betegséggel és a fehér színnel társítható, amely a nyugati és indiai kultúrában általában a tisztaságot, míg a legtöbb keletázsiai kultúrában a halált szimbolizálja. Ez az ellentét is jól illik a Black család tagjaira, akik jellemzően sötét hajjal és sápadt bőrrel rendelkeztek.

### A keresztnevek

A Black-ház legtöbb tagját égitestekről, csillagokról, holdakról vagy csillagképekről nevezték el. A Sirius név például a Szíriusz csillagra utal, amely a Nagy Kutya (Canis Major) csillagkép és az egész éjszakai égbolt legfényesebb csillaga. (Ehhez kapcsolódik, hogy III. Sirius animágus lévén át tudott változni egy nagy fekete kutyává.) A Bellatrix az Orion csillagkép harmadik legfényesebb csillaga, Orion ráadásul III. Sirius Black édesapjára, Bellatrix nagybátyjára is utal.
A Cygnus, Andromeda, és Cassiopeia nevek csillagképek nevei, míg a Regulus, Alphard és Arcturus nevek csillagok nevei. Phoebe Black a Szaturnusz holdja, a Phoebe után kapta nevét.

A család néhány tagja saját ágán is folytatta e névadási hagyományt. Narcissa Malfoy például a csillagkép után Draconak nevezte el fiát, sőt unokája is az állatöv egyik csillagképe, a Skorpió nevét kapta. Narcissa maga viszont érdekes módon nem e névadási mintába tartozott, ő a nárciszról, egy tavaszi virágról kapta nevét. A növénynevek használata külön tradíció volt a családban, hiszen Lycoris Black szintén egy növényről kapta nevét.

Szintén a névadáshoz kapcsolódó tradíció volt a családban, hogy egy kitagadott, a családfáról kiégetett személy nevét többé nem adták az elkövetkező generációk tagjainak.

## A színfalak mögött

* J. K. Rowling 2006-ban jótékony célú árverésre bocsájtotta a családfa egy sajátkezűleg rajzolt változatát. A rajzot Daniel Radcliffe vásárolta meg 30.000 fontért.
* Horatius Lumpsluck kijelentése értelmében Siriust leszámítva, a Black-ház valamennyi tagja a Mardekár tagja volt roxforti tanulmányai során. Ugyanakkor Lumpsluck roxforti jelenléte előtt is jártak Blackek az iskolába, velük kapcsolatban nem jelenthető ki teljes bizonyossággal, hogy mardekárosok lettek volna, ugyanakkor Phineas Nigellus Black Mardekárba tartozása miatt ez valószínűnek tűnik.
* A Black család számos tagja lényegesen fiatalabb életkorban hunyt el, mint az a boszorkányoknál és varázslóknál általános. A családfán feltüntetett születési és halálozási évszámmal rendelkező személyek közül senki sem érte meg a százéves kort, és a legtöbben ötven és nyolcvanéves koruk között elhunytak, ezzel a család átlagéletkora 59,5 évben határozható meg (a családfa alapján). Az alacsony átlagéletkor legfőbb oka a családtagok között kötött házasságok miatt kialakuló beltenyészet lehetett, de több családtag halálát okozták mentális problémák és a két varázslóháború.

## Hivatkozások

1. ↑ A család utolsó férfi tagja Sirius Black volt. „Értsem úgy – szólalt meg Harry balján Phineas Nigellus – hogy az ükunokám, a Black család utolsó sarja – meghalt?” *Harry Potter és a Főnix Rendje*, 37. fejezet (*Az elveszett jóslat*)
2. ↑ 2,0 2,1 *Harry Potter és a Főnix Rendje*
3. ↑ *Harry Potter és az azkabani fogoly*
4. ↑ 4,0 4,1 *Harry Potter és a Főnix Rendje*, 6. fejezet (*A nemes és nagy múltú Black-ház*)
5. ↑ Horatius Lumpsluck kijelentése értelmében. *Harry Potter és a Félvér Herceg*
6. ↑ Black-falikárpit
7. ↑ *Harry Potter és a Halál Ereklyéi*
8. ↑ *Harry Potter és a Főnix Rendje*, 35. fejezet (*Túl a függönyön*)
9. ↑ Sirius Black stated állítása szerint Molly házassága révén lett unokatestvére.*Harry Potter és a Főnix Rendje*, 6. fejezet (*A nemes és nagy múltú Black-ház*) Eszerint Ignatius Prewett, Lucretia férje, nem lehetett Molly, Fabian és Gideon édesapja, mert akkor elsőfokú unokatesvérek lettek volna Sirius-szal.
10. ↑ *Harry Potter és a Főnix Rendje (film)*
11. ↑ *Harry Potter és a Félvér Herceg*